Official Journal L 170 , 29/06/2002 P. 0044 - 0045



Ir-Regolament tal-Kummissjoni (KE) 1162/2002 tat-28 ta' Ġunju 2002 li jemenda r-Regolament (KEE) Nru 94/92 li jipprovdi għal regoli dettaljati għall-implimentazzjoni ta' l-arranġamenti għall-importazzjoni minn pajjiżi terzi li għalihom jipprovdi r-Regolament (KEE) Nru 2092/91 (Test b'relevanza għaż-ŻEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 2092/91 ta' l-24 ta' Ġunju 1991 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel [1], kif l-aħħar emendat bir-Regolament tal-Kummissjoni (KE) Nru 473/2001 [2], u partikolarment l-Artikolu 11(1) tiegħu, Billi: (1) Il-lista ta' pajjiżi terzi li minnhom ċerti prodotti agrikoli akkwistati bil-metodu tal-produzzjoni organika dwar kif għandhom joriġinaw sabiex ikunu marketed fi ħdan il-Komunità, li hemm provediment dwarha fl-Artikolu 11(1) tar-Regolament (KEE) Nru 2092/91, hija stabbilita fl-Anness tar-Regolament tal-Kummissjoni (KEE) Nru 94/92 [3], kif l-aħħar emendat bir-Regolament (KE) Nru 2589/2001 [4]. Dik il-lista kienet imħejjija bi qbil ma’ l-Artikolu 11(2) tar-Regolament (KEE) Nru 2092/91. (2) In-New Zealand preżentat lill-Kummissjoni talba biex tkun inkluża fil-lista li hemm provediment dwarha fl-Artikolu 11(1) tar-Regolament (KEE) Nru 2092/91. L-awtoritajiet tagħha preżentaw l-informazzjoni meħtieġa permezz ta' l-Artikolu 2(2) tar-Regolament (KEE) Nru 94/92; (3) L-eżaminazzjoni ta' din l-informazzjoni u d-diskusjoni konsegwenti ma l-awtoritajiet tan-New Zealand wasslu għall-konklużjoni li f'dak il-pajjiż ir-regoli li jirregolaw il-produzzjoni u l-ispezzjoni tal-prodotti agrikoli huma ekwivalenti għal dawk stabbiliti fir-Regolament (KEE) Nru 2092/91. (4) L-importazzjoni min-New Zealand lejn il-Kommunità Ewropea bħal issa jseħħu bi qbil ma’ l-Artikolu 11(6) tar-Regolament (KEE) Nru 2092/91. Il-produtturi u l-esportaturi għandhom bżonn ta' perijodu transizzjonali sabiex jadattaw infushom mal-Programm ta' l-Assigurazzjoni Uffiċjali ta' l-Ikel Organiku. (5) It-tul ta' żmien ta' l-inklużjoni tan-New Zealand fil-lista għandu jkun suġġett għall-eżitu tal-verifika fuq il-post tar-regoli tal-produzzjoni u tal-miżuri tal-ispezzjoni attwalment applikati fin-New Zealand, li hemm provediment dwarhom fl-Artikolu 11(5) tar-Regolament (KEE) Nru 2092/91. (6) L-awtoritajiet tan-New Zealand provdew lill-Kummissjoni bil-garanziji u l-informazzjoni kollha meħtieġa li tissodisfa li l-ħtieġa tal-korpi tal-ispezzjoni tkun tilħaq il-kriterja stabbilita fl-Artikolu 11(2) tar-Regolament (KEE) Nru 2092/91. (7) Ir-Reġolament (KEE) Nru 94/92 għandu għalhekk jiġi emendat kif mistħoqq. (8) Il-miżuri li hemm provvediment dwarhom f'dan ir-Regolament huma bi qbil mal-opinjoni tal-Kumitat referut fl-Artikolu 14 tar-Regolament (KEE) Nru 2092/91, ADOTTAT DAN ID-REGOLAMENT: Artikolu 1 L-Anness tar-Regolament (KEE) Nru 94/92 huwa hawnhekk emendat kif stabbilit fl-Anness ta' dan ir-Regolament. Artikolu 2 Matul perijodu transizzjonali li jeskadi fit-30 ta' Ġunju 2003, il-Ministeru ta' l-Agrikoltura u l-Foresterija (MAF) tan-New Zealand jista wkoll joħroġ iċ-ċertifikat referut fl-Artikolu 11(1)(b) tar-Regolament (KEE) Nru 2092/91 għall-prodotti li dwarhom l-awtorizzazzjonijiet għall-importazzjoni kienu ġew mogħtija u notifikati bi qbil ma’ l-Artikolu 11(6) ta' dak ir-Regolament, basta li l-awtorizzazzjonijiet kienu ġew mogħtija qabel l-1 ta' Lulju 2002. Artikolu 3 Dan ir-regolament għandu jidħol fis-seħħ fl-1 ta’ Lulju 2002. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-28 ta' Ġunju 2002. Għall-Kummissjoni Franz Fischler Membru tal-Kummissjoni [1] ĠU L 198, tat-22.7.1991, p. 1. [2] ĠU L 75, tas-16.3.2002, p. 21. [3] ĠU L 11, tas-17.1.1992, p. 14. [4] ĠU L 345, tad-29.12.2001, p. 18. -------------------------------------------------- L-ANNESS Fl-Annesstar-Regolament (KEE) Nru 94/92, it-test li ġej huwa miżjud wara t-test li jirreferi għall-Isvizzera: "New Zealand 1. Kategorija tal-prodotti: (a) prodotti agrikoli mhux proċessati, uċuħ tar-raba, qobla u prodotti mhux proċessati minn qobla fil-qofol ta' dak li jfisser l-Artikolu 1(1)(a) tar-Regolament (KEE) Nru 2092/91, bl-eċċezzjoni ta': - qobla u prodotti minn qobla li jkollhom jew inkella jkunu intiżi li jkollhom l-indikazzjonijiet referuti fil-konversazzjoni, - prodotti mill-akwakoltura; (b) prodotti agrikoli mhux proċessati, uċuħ tar-raba, u prodotti minn qobla għall-konsum uman fil-qofol ta' dak li jfisser l-Artikolu 1(1)(b) tar-Regolament (KEE) Nru 2092/91, bl-eċċezzjoni ta': - prodotti minn qobla li jkollhom jew inkella jkunu ntiżi li jkollhom l-indikazzjonijiet referuti fil-konversazzjoni, - prodotti li jkun fihom prodotti mill-akwakoltura. 2. Oriġini: Il-prodotti tal-kategorija 1(a) u l-ingredjenti organikament prodotti fil-prodotti tal-kategorija 1(b) li kienu prodotti fin-New Zealandjew li kienu ġew importati fin-Nova Żelandja: - jew mill-Komunità Ewropea, - jew minn pajjiż terz fil-qafas ta' l-arranġamenti li huma rikonoxxuti bħala ekwivalenti għad-dispożizzjonijiet ta' l-Artikolu 11(1) tar-Regolament (KEE) Nru 2092/91, - jew minn pajjiż terz li r-regoli tal-produzzjoni u tas-sistema tal-ispezzjoni tiegħu kienu ġew rikonoxxuti bħala ekwivalenti għall-Programm ta' l-Asigurazzjoni Uffiċjali ta' l-Ikel Organiku (MAF) fuq il-bażi ta' l-assigurazzjonijiet u l-informazzjoni pprovduta mill-awtorità kompetenti ta' dak il-pajjiż bi qbil mad-dispożizzjonijiet stabbiliti mill-MAF u basta li biss l-ingredjenti organikament prodotti li huma ntiżi biex ikunu nkorportati, sa massimu ta' 5 % tal-prodotti ta' oriġini agrikola, fil-prodotti tal-kategorija 1(b) ippreparati fin-New Zealandjkunu mportati. 3. Korpi ta' Spezzjoni: BIO-GRO New Zealand; Certenz. 4. Il-korp li joħroġ ċ-ċertifikati:New Zealand Ministry of Agriculture and Forestry (MAF). 5. It-tul taż-żmien ta' l-inklużjoni: it-30 ta' Ġunju 2006." --------------------------------------------------